ഇത്രയധികം ഉപദേശകര് ഉണ്ടായിട്ടും മുഖ്യമന്ത്രി നാര്ക്കോട്ടിക് ജിഹാദിനെക്കുറിച്ച് കേട്ടിട്ട് പോലുമില്ലേ? മുഖ്യമന്ത്രിയ്ക്കെതിരെ തുറന്നടിച്ച് ദീപിക കോട്ടയം : നാര്ക്കോട്ടിക് ജിഹാദ് വിഷയത്തില് മുഖ്യമന്ത്രി പിണറായി വിജയനെ രൂക്ഷമായി വിമര്ശിച്ച് ദീപിക. തീവ്രവാദികളെ ഭയന്നാകാം മുഖ്യമന്ത്രി പ്രതികരിച്ചതെന്ന് എഡിറ്റോറിയല് പേജില് പ്രസിദ്ധീകരിച്ച ലേഖനത്തില് പറയുന്നു. ജാഗ്രത പുലര്ത്താന് പറയുന്നത് അവിവേകമോ എന്ന ലേഖനത്തിലൂടെയാണ് ദീപിക മുഖ്യമന്ത്രിയെ കടന്നാക്രമിച്ചത്. കേരളത്തില അമുസ്ലീങ്ങളെ മുസ്ലീങ്ങള് ആക്കി മാറ്റാന് ലൗ ജിഹാദും നാര്ക്കോട്ടിക് ജിഹാദും പോലുള്ള പ്രവര്ത്തനങ്ങള് നടക്കുന്നതിനെ കുറിച്ചാണ് പാലാ മെത്രാന് മാര് ജോസഫ് കല്ലറങ്ങാട്ടില് പറഞ്ഞത്. എല്ലാ മുസ്ലീങ്ങളെയും കുറിച്ചല്ല, മറിച്ച് അതിലെ ജിഹാദികളെ കുറിച്ച് മാത്രമായിരുന്നു ബിഷപ്പിന്റെ പരാമര്ശം എന്ന് ദീപികയുടെ ലേഖനത്തില് പറഞ്ഞു. പാലാ ബിഷപ്പ് മാര് ജോസഫ് കല്ലറങ്ങാട്ടിലിനെ വിമര്ശിച്ച പ്രതിപക്ഷ നേതാവ് വി.ഡി സതീശന്, പി.ടി. തോമസ് എന്നിവര്ക്കെതിരേയും ലേഖനത്തില് വിമര്ശനം ഉന്നയിച്ചിട്ടുണ്ട്. കോണ്ഗ്രസ് നേതാക്കളായ വി.ഡി. സതീശനും, പി.ടി. തോമസും പിതാവിന്റെ വാക്കുകളെ അപലപിച്ചു. സതീശന് പ്രതിപക്ഷ നേതാവാണ്. കേരളത്തിലെ ജനാധിപത്യ മുന്നണിയുടെ നേതാവ് കേരളാ കോണ്ഗ്രസ് അടക്കമുള്ള കക്ഷികള് ചേര്ന്ന ജനാധിപത്യമുന്നണിയുടെ അഭിപ്രായമാകണം പറയേണ്ടത്. വിയോജിപ്പുള്ള ഘടകകക്ഷികള് നിലപാട് വ്യക്തമാക്കേണ്ടതുണ്ട്. അല്ലാത്തവര് സതീശനൊപ്പമാണെന്ന് കരുതേണ്ടിവരുമെന്നും ലേഖനത്തില് വ്യക്തമാക്കുന്നു. കേരളത്തിലെ മുഖ്യമന്ത്രി പിണറായി വിജയന് ഇത്രയധികം ഉപദേശകര് ഉണ്ടായിട്ടും ഇതുവരെ നാര്ക്കോട്ടിക് ജിഹാദിനെക്കുറിച്ച് കേട്ടിട്ടുപോലുമില്ല. മുസ്ലീം തീവ്രവാദികളെ ഭയന്ന് നടത്തിയതാകാം പ്രതികരണം. പക്ഷേ അദ്ദേഹം കേരളത്തിന്റെ മുഖ്യമന്ത്രിയാണ്. കേരളാ കോണ്ഗ്രസ് മാണികൂടി ഉള്പ്പെട്ടതാണ് മുന്നണി. മുഖ്യമന്ത്രി പറയുന്നതല്ല തങ്ങളുടെ അഭിപ്രായമെങ്കില് ജോസ് കെ.മാണി തുറന്നു പറയേണ്ടതുണ്ടെന്നും ലേഖനത്തില് പറയുന്നു. പാലാ ബിഷപ്പ് പറഞ്ഞതാണ് സത്യം എന്ന് പറഞ്ഞ യൂത്ത് കോണ്ഗ്രസുകാരെ വിമര്ശക്കാന് മുന് എംഎല്എ കെ.എസ് ശബരീനാഥന് അടക്കമുള്ള നേതാക്കള് തിടുക്കംകാട്ടി. പാലായിലെ യൂത്ത് കോണ്ഗ്രസുകാരെ ശബരീനാഥന് അറിയണമെന്നില്ല. നൂലില്കെട്ടി ഇറക്കപ്പെട്ടവനാണല്ലോ അദ്ദേഹം. പാലായിലെ കോണ്ഗ്രസുകാരെ പുറത്താക്കിയാല് അവര്ക്ക് ഒന്നുമില്ലെന്നും കോണ്ഗ്രസിന് ഏറെ ഉണ്ടാകുമെന്നും ലേഖനം മുന്നറിയിപ്പ് നല്കുന്നു. ലൗ ജിഹാദും നാര്ക്കോട്ടിക് ജിഹാദും ഒന്നും പാലാ മെത്രാന് കണ്ടുപിടിച്ച വാക്കുകളല്ല. മുസ്ലീം തീവ്രവാദികള് ലോകത്തിലാകെ നടപ്പിലാക്കുന്ന യുദ്ധ തന്ത്രമാണിത്. ഇസ്ലാം നിയമം അനുസരിച്ച് ഹറാമായ മയക്കുമരുന്ന് ഉത്പാദിപ്പിച്ചും വിപണനം ചെയ്തും ഉപയോഗിപ്പിച്ചും കാഫിറുകളെ നശിപ്പിക്കുന്ന ജിഹാദി തന്ത്രത്തെയാണ് നാര്ക്കോട്ടിക് ജിഹാദ് എന്ന് വിളിക്കുന്നത്. ജിഹാദിനായി ഉപയോഗിക്കുവാന് മയക്കുമരുന്ന് ബിസിനസ് നടത്തുന്നത് ഹറാമല്ല ഹലാലാണ് എന്നും ലേഖനത്തില് ചൂണ്ടിക്കാട്ടുന്നു.